OpenLLM-France/wikimedia huggingface dataset:
# Raymond Souster

Raymond Souster (Toronto, Kanada, 1921eko urtarrilaren 15a - 2012ko urriaren 19a) ingelesezko poeta izan zen.

## Bizitza

1939an, kutxazain gisa lan egin zuen Merkataritza Banketxean, eta Kanadako Aire Armadan sartu zen 1941ean. Eskozia Berrian izan zen, Ternuan eta Ingalaterran. Handik itzuli zenean, banketxean lan egiten hasi zen berriro.
Zenbait aldizkari argitaratu zituen: Direction (1943-1946), Enterprise (1948), Contact (1952-1954) eta Combustion (1957-1960). 1964an, Governor General saria eman zioten, The colour of the times poema-bildumarengatik. Kanadar nazionalismoaren aldeko jarrera hartu zuen. Inguratzen zuen munduaren lekukotasuna eman zuen bere poesian, eta Torontoren errealitatea objektibotasunez eta samurtasunez erretratatu zuen aldi berean.

## Lanak

Berrogeita hamar liburu baino gehiago argitaratu zituen, eta beste poeten lanak argitaratzen ere lagundu zuen.
Lanik aipagarrienak: When we are young (1946), Go to sleep world (1947), City Hall street (1951), Shake hands with the hangman (1953), A dream that is dying (1954), For what time slays (1955), Walking death (1955), The selected poems (1956), Crepe-hanger´s carnival (1958), A local pride (1962), As is (1967), Place of meeting (1962), Twelve new poems (1964), Ten elephants on Yonge Street (1965), Change-up (1974), Extra innings (1977) eta Hanging in (1979), It Takes All Kinds (1986), The Eyes of Love (1987), Running Out the Clock (1991), No Sad Songs Wanted Here (1995), Of Time & Toronto (2000), Wondrous Wobbly World: Poems for the New Millennium Battered Silicon Dispatch Box (2006).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q304129
# Retford

Retford edo East Retford, Ingalaterrako erdialdean dagoen udalerri bat da, Nottinghamshire konderrian.
2021ean 23.740 biztanle zituen.
* Datuak: Q2462685
* Multimedia: Retford / Q2462685
# Retgersita

Retgersita sulfato motako minerala da.

## Ezaugarriak

Retgersita sulfato mineralaren formula kimikoa hau da: ${\ce {NiSO4 * 6H2O}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Retgersite: Mineral information, data and localities.» www.mindat.org (Noiz kontsultatua: 12-05-2019).
# Rethel kantonamendua

Rethel kantonamendua Frantziako kantonamendu bat da. Ardenak departamenduan dago, Ekialde Handia eskualdean. Guztira 18 udalerri ditu eta Rethel da bere hiriburua.

## Kanpo estekak

* Datuak: Q926617
# Retba aintzira

Retba aintzira edo aintzira arrosa Senegalen dagoen aintzira bat da, Dakar hiriburuaren ipar ekialdean. Aintzira honen gazitasun maila % 40 da eta, horregatik, oso erraza da bertan flotatzea.

## Aintziraren kolorearen azalpen zientifikoa

Aintziraren kolore arrosak azalpen biologiko bat du.
Hasiera batean Dunaliella salina algaren kontzentrazio handiagatik zela uste zen. Alga hau muturreko giroetan bizitzera dago ohituta, erradiazio, gazitasun edo tenperaturara egokituz, beta karoteno ugari ekoiztuz. Azken hau oso erabilia da kosmetikoak ekoizteko.
Baina Aharon Orenek egindako ikerketa batek erakutsi zuen kolore arrosa bitxi hori Halobacterium deituriko Arcaea baten ondorioz zela. Bakterio honek argiarekiko sentikorra den proteina bat du.

## Kanpo estekak

* Datuak: Q1522557
* Multimedia: Lac rose (Senegal) / Q1522557
# Retew

Retew, kornubieraz: Resdu, Ingalaterrako Kornualles konderriko herri bat da, St Austell udalerritik hurbil.

## Kanpo estekak

* Datuak: Q7316682
# Retfærdighedens ryttere

Retfærdighedens ryttere, ingelesez Riders of Justice (euskaraz Justiziaren Zaldizkoak), 2021eko Anders Thomas Jensen daniarrak zuzendutako ekintza komedia film bat da. Mads Mikkelsen, Nikolaj Lie Kaas, Andrea Heick Gadeberg, Lars Brygmann eta Nicolas Bro aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Danimarka, Markus (Mads Mikkelsen) militarra bere alaba Mathilderekin (Andrea Heick Gadeberg) etxera itzultzear da, Emma emaztea (Anne Birgitte Lind) tren istripu tragiko batean hiltzen denean. Dena zorte txarraren ondorioz gertatu dela dirudienean, istripua jasandako tren horretako bidaiaria izan den Otto (Nikolaj Lie Kaas) matematika aditua bere adiskide Lennart (Lars Brygmann) eta Emmenthaler (Nicolas Bro) xelebreekin agertuko da. Otto istripu horren atzean norbait dagoela konbentzitua dago.

## Aktoreak

* Mads Mikkelsen: Markus
* Nikolaj Lie Kaas: Otto
* Andrea Heick Gadeberg: Mathilde
* Lars Brygmann: Lennart
* Nicolas Bro: Emmenthaler
* Gustav Lindh: Bodashka
* Roland Møller: Kurt
* Albert Rudbeck Lindhardt: Sirius
* Anne Birgitte Lind: Emma
* Omar Shargawi: Palle Olesen / Aharon Nahas Shadid
* Jacob Lohmann: Kenneth
* Henrik Noël Olesen: Noah
* Gustav Dyekjær Giese: Adrian

## Kanpo estekak

* IMDBko fitxa irakurgai (Ingelesez)
* Datuak: Q87126473
# Retheleko barrutia

Retheleko barrutia Ardenak departamenduaren barruan dagoen Frantziako barruti bat da. 33.951 biztanle ditu 1.200 kilometro koadrotan. Guztira 101 udalerri ditu. Bere hiriburua Rethel da.

## Kanpo estekak

* Datuak: Q702199
* Multimedia: Arrondissement Rethel / Q702199
# Rethem (Aller)

Rethem (Aller) Alemaniako udalerria da. Saxonia Beherea estatuan kokatuta dago, Heidekreis barrutian. 2014an 2.371 biztanle zituen 33,76 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q145741
* Multimedia: Rethem (Aller) / Q145741
# Rushen (sheading)

Rushen, manxeraz: Rosien, Erresuma Batuko Man uhartean dagoen sei sheading eremuetako bat da.

## Kanpo estekak

* Datuak: Q2089477
* Multimedia: Rushen / Q2089477
# Rushford (New York)

Rushford Ameriketako Estatu Batuetako inkorporatutako herri bat da. Allegany konderrian kokatuta dago, New York estatuan. 1.079 biztanle ditu, 36,08 kilometro koadroko azaleran banatuta.

## Ikus, gainera

* Allegany konderrian

## Kanpo estekak

* Datuak: Q3708410
* Multimedia: Rushford, New York / Q3708410
# Rushcreek udalerria, Logan konderria (Ohio)

Rushcreek udalerria Ameriketako Estatu Batuetako Ohio estatuko udalerri bat da, Logan konderrian. Azken zentsuaren arabera 2.153 biztanle zituen, 49.2 milia karratu (127 km$^2$) eremuan.

## Ekonomia

2020ko zentsuaren arabera, Rushcreek udalerriak 570 etxebizitza zeuden. Per capita diru-sarrerak 27.365 estatubatuar dolar ziren.

## Kanpo estekak

* Datuak: Q7380783
* Multimedia: Rushcreek Township, Logan County, Ohio / Q7380783
# Rushford Village (Minnesota)

Rushford Village Minnesotako hiri bat da. Fillmore konderrian kokatua dago. 2010ean 807 biztanle zituen, 86,56 kilometro koadrotan banatuta.

## Ikus, gainera

* Fillmore konderria

## Kanpo estekak

* Datuak: Q2229217
# Rushford (Wisconsin)

Rushford Ameriketako Estatu Batuetako inkorporatutako herri bat da. Winnebago konderrian kokatuta dago, Wisconsin estatuan. 1.623 biztanle ditu, 92,1 kilometro koadroko azaleran banatuta.

## Ikus, gainera

* Winnebago konderrian

## Kanpo estekak

* Datuak: Q1886585
# Rushen gaztelua

Rushen gaztelua, manxeraz Cashtal Rosien, Erresuma Batuko Man Uhartean dagoen gaztelu bat da, Castletown udalerrian.
Lehen eraikia X. mendean eraikitzen hasi zen eta XVI. mendean gaur egungo eraikina guztiz amaitua izan zen.
* Datuak: Q2967821
* Multimedia: Rushen Castle / Q2967821
# Rushden

Rushden, Ingalaterrako erdialdean dagoen udalerri bat da, Northamptonshire konderrian.
2021ean 31.690 biztanle zituen.
* Datuak: Q1987237
* Multimedia: Rushden / Q1987237
# Rushen

Rushen, manxeraz: Rosien, Erresuma Batuko Man uhartean dagoen parrokia bat da.

## Kanpo estekak

* Datuak: Q3453376
* Multimedia: Rushen / Q3453376
# Rushford (Minnesota)

Rushford Minnesotako hiri bat da. Fillmore konderrian kokatua dago. 2010ean 1.731 biztanle zituen, 4,43 kilometro koadrotan banatuta.

## Ikus, gainera

* Fillmore konderria

## Kanpo estekak

* Datuak: Q2228999
* Multimedia: Rushford, Minnesota / Q2228999
# Rush udalerria, Tuscarawas konderria (Ohio)

Rush udalerria Ameriketako Estatu Batuetako Ohio estatuko udalerri bat da, Tuscarawas konderrian. Azken zentsuaren arabera 867 biztanle zituen, 29.7 milia karratu (77 km$^2$) eremuan.

## Ekonomia

2020ko zentsuaren arabera, Rush udalerriak 386 etxebizitza zeuden. Per capita diru-sarrerak 21.137 estatubatuar dolar ziren.

## Kanpo estekak

* Datuak: Q7380753
* Multimedia: Rush Township, Tuscarawas County, Ohio / Q7380753
# Rupiah Banda

Rupiah Bwezani Banda (Gwanda, Hego Rhodesia, 1937ko otsailaren 19a - Lusaka, 2022ko martxoaren 11) zambiar diplomazialari eta politikaria izan zen. Zambiako 4. presidentea izan zen 2008tik 2011ra.
Egipton, Estatu Batuetan eta NBEn enbaxadore izan zen. 1975etik 1976ra Kanpo Arazoetako ministro izan zen eta su-etena lortzen saiatu zen Angolan.
Levy Mwanawasa presidenteak presidenteorde izendatu zuen 2006an. 2008ko abuztuan Mwanawasa bihotzekoak jota hil zen eta Banda presidente bihurtu zen. Hiru hilabete geroago presidentetzarako hauteskundeak egin ziren eta Michael Sata oposiziogilea garaitu zuen. Herrialdearen garapen ekonomikoan zentratu zuen bere presidentetza, ustelkeriaren aurkako hainbat mekanismo ere itxi zituen. 2011ko iraileko hauteskundeak Sataren aurka galdu zituen eta ez zuten berriro hautatu.
* Datuak: Q217500
* Multimedia: Rupiah Bwezani Banda / Q217500
# Rupit i Pruit

Rupit i Pruit Kataluniako udalerria da, Osona eskualdean eta Bartzelonako probintzian kokatua. 2009ko urtarrilaren 1eko erroldaren arabera, herriak 325 biztanle zituen. 47,8 km²-ko azalera du.
Herria 1970eko hamarkadaren amaieran sortu zen Pruit eta Rupit herriek bat egitean.

## Herri eta auzoak

* Pruit
* Rupit

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| * | * | * | * | * | * | * | * | 414 | 343 | 341 | 325 |

## Ikus, gainera

* Bartzelonako udalerrien zerrenda

## Kanpo estekak

* (Katalanez) Udalerriaren webgunea.
* Calamplerupit.cat
* Datuak: Q13816
* Multimedia: Rupit i Pruit / Q13816
# Rupi Kaur

Rupi Kaur (Punjabi, 1992ko urriaren 4a) Kanadako poeta, idazle eta aktibista feminista da, Indian jaioa. Bere lehenengo poemak Instagram plataforman publikatu zituen. Hiru poema liburu publikatu ditu, non, besteak beste, emakumeen aurkako biolentzia, maitasuna, dolua, identitatea eta migrazioa gaiak jorratzen ditu.

## Liburuak

* Milk and Honey (2014)
* The Sun and Her Flowers (2017)
* Home Body (2020)

## Kanpo estekak

* (Ingelesez):Rupi Kaur: The Poet Every Woman Needs to Read, The Huffington Post
* (Ingelesez): Elkarrizketa The Guardian egunkarian.
* (Ingelesez):A poet and rebel: How Insta-sensation Rupi Kaur forced her way to global fame, Hindustan Times
* (Ingelesez): Entertainment Weekly aldizkarian elkarrizketa.
* Datuak: Q19662918
* Multimedia: Rupi Kaur / Q19662918
# Rupicapra

Rupicapra ugaztunen genero bat da. Basahuntz hauek Artiodaktiloen barruko Caprinae azpifamilian eta Bovidae familian sailkatuta daude.
Egun, bi espezie besterik ez ditu:
* Pirinioetako sarrioa (Rupicapra pyrenaica)
* Sarrioa (Rupicapra rupicapra)

## Erreferentziak

* ↑ Grubb, Peter. (2005). Mammal Species of the World. (3.. argitaraldia) Johns Hopkins University Press, 711–712 or. ISBN 978-0-8018-8221-0. OCLC .62265494.

## Kanpo estekak

* Datuak: Q912026
* Multimedia: Rupicapra / Q912026
* Espezieak: Rupicapra
# Rupia (argipena)

Rupia terminoak hainbat adiera du:
* Rupià, Kataluniako herria.
* Errupia, Indiako eta beste herrialde batzuetako dirua.
# Rupinder Pal Singh

Rupinder Pal Singh, (Faridkot, Punjab, India, 1990eko azaroaren 11), belar-hockeyan lehiatzen den kirolari indiarra da.
2020ko Udako Olinpiar Jokoetan, Tokio 2020an (Tokio), esku hartu zuen, eta brontzezko domina eskuratu zuen belar-hockeyan Indiako taldearekin, Belgikaren eta Australiaren atzetik.
Taldea, honako hauek osatzen zuten: Surender Kumar, Varun Kumar, Birendra Lakra, Vivek Prasad, Dilpreet Singh, Gurjant Singh, Harmanpreet Singh, Hardik Singh, Mandeep Singh, Manpreet Singh, Rupinder Pal Singh, Shamsher Singh, Simranjeet Singh, Nilakanta Sharma, P. R. Sreejesh, Sumit, Lalit Upadhyay eta Amit Rohidas-ek.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Gizonezkoa. |

## Erreferentziak

* ↑ «Rupinder Pal Singh» olympedia.org (Ingelesez)
* ↑ «Rupinder Pal Singh» FIH (Ingelesez)

## Kanpo estekak

* Datuak: Q17495905
# Rupit

Rupit :
| Rupit herriaren ikuspegi orokorra. ||
| Herrialdea | Katalunia |
| Probintzia | Bartzelonako probintzia |
| Udalerria | Rupit i Pruit, Osona 42°01′29″N 2°27′54″E﻿ / ﻿42.02472°N 2.46500°E﻿ / 42.02472; 2.46500 |
| Garaiera | 822 m |
Rupit, Kataluniako Rupit i Pruit udalerrian dagoen herri bat da, Osona eskualdean. Harrizko etxeez osatutako herrigune ederra du, horrek Kataluniako herri ederrenetako bat izatearen ospea eman dio.
Bertan Rupiteko gaztelua dago.

## Iruditegia

* Rupit.
* Rupit.
* Rupit.
* Rupit.

## Kanpo estekak

* Datuak: Q7380413
* Multimedia: Rupit (Rupit i Pruit) / Q7380413
# Ruth Mateu Vinent

Ruth Mateu Vinent (Ciutadella, Menorca, Balearrak, 1976ko otsailaren 26a) politikaria da. 2016 eta 2017 bitartean, Balear Uharteetako Gobernuko Gardentasun, Kultura eta Partaidetza sailburua izan zen.

## Ibilbidea

Zuzenbidean lizentziaduna da Balear Uharteetako Unibertsitatean (UIB). 2016an, Esperança Camps Barber aurreko kontseilariak dimisioa eman ondoren hartu zuen kargua. Aurretik Partaidetzako, Gardentasuneko eta Kulturako idazkari nagusia izan zen. 2017. urteko udaberrian kargutik kendu zuten eta Fanny Tur Rierak kargua hartu zuen.

## Erreferentziak

* 1 2 Ruth Mateu i Vinent. Govern de les Illes Balears.
* ↑ (Gaztelaniaz) Adrover, Miquel. (2018-04-19). «La exconsellera Ruth Mateu se coloca por segunda vez en una Conselleria de Més» Diario de Mallorca (Noiz kontsultatua: 2023-11-29).
* ↑ Ferrer, Mateu. (6 d'abril de 2016). «Ruth Mateu, nueva consellera de Cultura, Pilar Costa, de Presidencia, y Marc Pons, de Territorio» Diario de Mallorca.

## Kanpo estekak

* Datuak: Q23730993
# Ruth Murray-Clay

Ruth Murray-Clay (AEB, XX. mendea) estatubatuar irakaslea da Kaliforniako Unibertsitatean (Santa Cruz), eta astronomian planeta-sistemen prestakuntza aztertzen ari da.

## Biografia
### Ikasketak eta lana

2001ean, magna cum laude graduatu zen Harvardeko Unibertsitatean; orduan, Kaliforniako Unibertsitatea Berkeleyn-era aldatu zen, eta bertan masterra lortu zuen 2004an eta doktoretza 2008an, Eugene Chiang-en zuzendaritzapean. Harvard Unibertsitateko Teoria eta Konputaziorako Institutuan doktoratu ondoko bekaduna izan zen 2010era arte, Harvardeko Unibertsitatean hizlari bihurtu zen arte. 2014ko irailean, Santa Barbarako Kaliforniako Unibertsitatera joan zen, eta han Fisikako irakasle laguntzailea izan zen. 2017an, E. K. Gunderson Familia Katedraren lehen titularra izan zen astrofisika teorikoan.

## Sariak

* 2008an, Mary Elizabeth Uhl saria jaso zuen Murray-Clayk, Kaliforniako Unibertsitatean (Berkeley) zegoela egindako disertazio-lanagatik. 2012an, Zientzien Akademia Nazionaleko Kavli bekadun bihurtu zen. Estatu Batuetako Elkarte Astronomikoaren Astronomiako Helen B. Warner saria jaso zuen 2015ean.

## Bizitza publikoa

Murray-Clay 2015. urtean izan zen ezaguna, Buzzfeed-ek Geoffrey Marcy astronomoak emakumeei egiten zien sexu-jazarpenari eta unibertsitatearen ustezko gelditasunari buruz argitaratu ondoren. Azkenean, Marcyren dimisioa eragin zuen. Murray-Clay, Berkeleyko Kaliforniako Unibertsitatean ikasle izandakoa, jazarpena geldiarazteko eta unibertsitatearen ekintzarik eza geldiarazteko saiakerak deskribatzeko eskaini zen. Astronomiaren esparruan sexu-jazarpenari arreta jartzen laguntzen du.

## Erreferentziak

* ↑ «Ruth Murray-Clay | Department of Physics - UC Santa Barbara» www.physics.ucsb.edu.
* 1 2 Murray-Clay, Ruth. CV of Ruth Murray-Clay. .
* ↑ Astronomer Ruth Murray-Clay appointed to chair in theoretical astrophysics. 3 de marzo de 2017.
* ↑ «Student Prizes & Awards» astro.berkeley.edu.
* ↑ «Ruth Murray-Clay» www.nasonline.org.
* ↑ «Helen B. Warner Prize for Astronomy | American Astronomical Society» aas.org.
* ↑ UCSB Physics Professor Awarded Top Astronomy Prize. 22 de enero de 2015.
* 1 2 «Famous Berkeley Astronomer Violated Sexual Harassment Policies Over Many Years» BuzzFeed.
* ↑ Affairs, Public. (14 de octubre de 2015). «A message about Professor Marcy’s resignation» Berkeley News.
* ↑ Witze, Alexandra. «Berkeley sexual harassment case sparks outrage» Nature doi:10.1038/nature.2015.18554..
* ↑ Wilson, Robin. (14 de octubre de 2015). How Astronomers Sought to Intervene With Geoff Marcy — and What’s at Stake for Women in the Field. ISSN 0009-5982..
* ↑ «Geoff Marcy, Exoplanet Leader in Sexual Harassment Case, Resigns - Sky & Telescope» Sky & Telescope 13 de octubre de 2015.

## Kanpo estekak

* Datuak: Q24851695
* Multimedia: Ruth Murray-Clay / Q24851695
# Ruth Heilmann

Marie Margrethe Ruth Ane Thomsen Heilmann (Arsuk, 1945eko apirilaren 6a) groenlandiar irakasle eta politikaria da, Siumut alderdiko kidea. 2008ko urtarrilean, Inatsisartuteko (Groenlandiako parlamentuko) lehen emakumezko ganberako presidente bihurtu zen.

## Bizitza

Arsuk herrian jaio zen 1945ean. Irakasle moduan trebatu zen. 1989an, Maniitsoqeko udalbatzakide izan zen eta bertako alkate hautatu zuten 1997tik 2001era.
Siumut alderdiko kide gisa, 1995ean parlamenturako hautatu zuten eta Groenlandia ordezkatu zuen Iparraldeko Kontseiluan. 2002ko abenduan, Hezkuntza, Eliza, Kultura eta Ikerketa ministro izendatu zuten, eta handik gutxira, 2003ko urtarrilean, Familia eta Osasun ministro.
2008ko urtarriletik 2009ko ekainera arte, Inatsisartueko ganberako presidente hautatu zuten, eta kargu hori betetzen zuen lehen emakume bilakatu zen. Sexu eskandalu batean parte hartu zuen Jonathan Motzfeldt ordezkatu zuen.
Eliza komunitateko kide aktiboa da eta 2002tik Groenlandiako elizako buru politiko gisa jardun zuen.
Alarguna da eta bost seme-alaba ditu. Politiko eta irakasle izateaz gain, eskubaloi entrenatzailea ere izan da eta Groenlandiako Eskubaloi Elkartearen sortzailekidea da.

## Sariak

2016ko maiatzean, Heilmann urrezko Nersornaat domina irabazi zuen Groenlandiako politikan 20 urte baino gehiagoko aritzeagatik. Lars-Emil Johansen Groenlandiako lehen ministro ohiak domina eman zion.

## Erreferentziak

* 1 2 (Danieraz) Harbsmeier, Michael. «Ruth Heilmann» Den Store Danske (Gyldensal) (Noiz kontsultatua: 2018-11-12).
* 1 2 3 4 5 (Danieraz) Rasmussen, Inge S. «Ruth Heilmann tildelt Nersornaat i guld» KNR: Kalaallit Nunaata Radioa 2016-05-02 (Noiz kontsultatua: 2024-02-14).
* 1 2 (Danieraz) Sørensen, Leif Kiil. «Grønlands ny kirkeminister vil styrke undervisning» Kristeligt Dagblad 2002-12-17 (Noiz kontsultatua: 2018-11-12).
* ↑ (Danieraz) «Ny koalition i Grønland» Vestnordisk Råd 2003-01-20 (Noiz kontsultatua: 2018-11-12).

## Kanpo estekak

* Datuak: Q12334009
# Ruth Negga

Ruth Negga (Addis Abeba, Etiopia, 1982ko urtarrilaren 7a) emakumezko aktore irlandar-etiopiarra da.

## Biografia

Ama irlandarra du eta aita etiopiarra. Lau urte zituenean, ama eta alaba Irlandara joan ziren bizitzera, aitak aurrerago bat egiteko asmoarekin, baina aita Etiopian trafiko istripu batean hil zen alabak 7 urte zituela.
Dublinen, drama eskolak hartu zituen Trinity College- ko Samuel Beckett antzezpen zentroan eta han aktore karrera hasi zuen. Bere karrera hastapenetako lan nabarmenena Loving filma izan zen, zeinarekin nominazioa izan zuen Oscarretarako (baina ez zuen irabazi).

## Erreferentziak

* ↑ (Ingelesez) Moran, Hannah. (2016-12-10). «Irish actress Ruth Negga opens up about losing her father» EVOKE.ie (Noiz kontsultatua: 2021-03-02).
* ↑ (Gaztelaniaz) «Los superpoderes de Ruth Negga» Hoy 2017-02-20 (Noiz kontsultatua: 2021-03-02).

## Kanpo estekak

* Datuak: Q3453629
* Multimedia: Ruth Negga / Q3453629
# Ruth Miller (aktorea)

Ruth Miller (Chicago, 1903ko martxoaren 19a-Santa Monica (Kalifornia), 1981eko ekainaren 13a) Ameriketako Estatu Batuetako emakume aktorea izan zen. Zinema mutuaren garaian aritu zen.

### Filmografia

* The Sheik (1921)
* The Affairs of Anatol (1921)
* The Volga Boatman (1926)
* The King of Kings (1927)

## Kanpo estekak

* (Ingelesez):Ruth Miller IMDb webgunean.
* Datuak: Q19637488
* Multimedia: Ruth Miller (actress) / Q19637488
# Robert Conley

Robert Conley (Decatur, 1977ko apirilaren 30a -) Estatu Batuetako saskibaloi jokalaria da, egun ACBko Bilbao Basket taldean dabilena.

## Klubak

* 1999/00. Alitas Alytus.
* 2000/01. Etendart Brest.
* 2001/02. Phantoms Braunschweig.
* 2002/03. Mabo Livorno.
* 2003/04. Ionikos BC.
* 2004/05. CB Sant Josep Girona.
* 2005/06. Saski Baskonia.
* 2005/06. KK Hemofarm.
* 2006/07. ASVEL Lyon-Villeurbanne.
* 2007/08. Cimberio Airona Novara.
* 2007/08. Atlético San Germán.
* 2008/09. Maccabi Tel Aviv.
* 2009/10. Bizkaia Bilbao Basket.

## Erreferentziak

* ↑ www.euroleague.net
* ↑ Rashad Wright and Robert Conley in Hemofarm
* ↑ www.solobasket.com: Robert Conley vuelve a la ACB para sustituir temporalmente a Warren en Bilbao
* Datuak: Q2897477
* Multimedia: Robert Conley (basketball player) / Q2897477
# Robert Curl

Robert Floyd Curl, Jr. (Alice, Texas, 1933ko abuztuaren 23a - Houston, 2022ko uztailaren 3a) estatubatuar kimikaria izan zen.
Kimika Nobel saria jaso zuen 1996an (Harold Kroto eta Richard Smalleyrekin batera) fullereno izeneko karbono molekula mota aurkitzeagatik. Elektrizitatean, materialen zientzian eta medikuntzan garrantzi handikoa izan daiteke aurkikuntza, eta ikuspegi berria ekarri du karbonoaren kimikaz.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2016/12/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q110930
* Multimedia: Robert Curl / Q110930
# Robert Coover

Robert Coover (Charles City, Iowa, 1932ko otsailaren 4a – Warwick, 2024ko urriaren 5a) estatubatuar eleberrigilea izan zen.
Depresio Handiaren garaian jaio zen, eta Illinoisko meategietan igaro zuen gaztaroa. Inguru horretan kokatzen du Cooverrek The Origin of the Brunists (1966). Lan horretan, grisu-kolpe batek ehundik gora hildako eragiten ditu, eta lagun bat besterik ez da bizirik irteten, zeinak eliza primitibo moduko bat sortzen baitu. Satira-lana da, Amerikako historian izan diren eliza berriei buruzko satira, hain zuzen. 1969an, bere ereduzko kontakizunak bildu zituen Pricksongs and Descants (1969) lanean. Bien bitartean, bigarren eleberria idatzi zuen: The Universal Baseball Association (1968). Hamar urtez, bere eleberri handia pixkanaka-pixkanaka osatzen aritu zen, Estatu Batuen bigarren mendeurrena ospatzeko: The Public Burning (1977), non Rosenberg senar-emazteen hilketa deskribatzen baitu eta Gerra Hotza kritikatzen. Gerald's Party (1986) lanean, etxe batean agertzen den hildako baten inguruko ikerketa kontatzen du. Aipagarriak ditu, besteak beste: Pinocchio in Venice (1991), The Adventures of Lucky Pierre: Director's Cut (2002) eta Noir (2010).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1282338
* Multimedia: Robert Coover / Q1282338
# Robert Cullen

Robert Cullen (japonieraz: カレン・ロバート, Cullen Robert, 1985eko ekainaren 7a -) Japoniako futbolaria da.
Hainbat futbol taldetan jokatu du, esaterako Júbilo Iwata, Roasso Kumamoto eta VVV-Venlo. 2005eko sub-20en Munduko Futbol Txapelketan ere parte hartu zuen.

## Erreferentziak

* ↑ FIFA

## Kanpo estekak

* (Japonieraz) J.League Data Site
* Datuak: Q862834